CELEX: 62016CA0171
Language: et
Date: 2017-09-21 00:00:00
Title: Kohtuasi C-171/16: Euroopa Kohtu (viies koda) 21. septembri 2017. aasta otsus (Sofiyski Rayonen sad'i eelotsusetaotlus – Bulgaaria) – Trayan Beshkov versus Sofiyska rayonna prokuratura (Eelotsusetaotlus — Vabadusel, turvalisusel ja õigusel rajanev ala — Raamotsus 2008/675/ÜVJP — Kohaldamisala — Teises liikmesriigis varem tehtud süüdimõistva kohtuotsuse arvessevõtmine uues kriminaalmenetluses liitkaristuse määramisel — Menetlus liikmesriigis selle otsuse eelnevaks tunnustamiseks — Teises liikmesriigis mõistetud karistuse täideviimise viiside muutmine)

20.11.2017   
            
            
               ET
            
            
               Euroopa Liidu Teataja
            
            
               C 392/9
            
         Euroopa Kohtu (viies koda) 21. septembri 2017. aasta otsus (Sofiyski Rayonen sad'i eelotsusetaotlus – Bulgaaria) – Trayan Beshkov versus Sofiyska rayonna prokuratura
   (Kohtuasi C-171/16) (1)
   
   ((Eelotsusetaotlus - Vabadusel, turvalisusel ja õigusel rajanev ala - Raamotsus 2008/675/ÜVJP - Kohaldamisala - Teises liikmesriigis varem tehtud süüdimõistva kohtuotsuse arvessevõtmine uues kriminaalmenetluses liitkaristuse määramisel - Menetlus liikmesriigis selle otsuse eelnevaks tunnustamiseks - Teises liikmesriigis mõistetud karistuse täideviimise viiside muutmine))
   (2017/C 392/12)
   Kohtumenetluse keel: bulgaaria
   
      Eelotsusetaotluse esitanud kohus
   
   Sofiyski Rayonen sad
   
      Põhikohtuasja pooled
   
   
      Taotleja: Trayan Beshkov
   
      Vastaspool: Sofiyska rayonna prokuratura
   
      Resolutsioon
   
   
               1.
            
            
               Nõukogu 24. juuli 2008. aasta raamotsust 2008/675/ÜVJP, mis käsitleb Euroopa Liidu liikmesriikides tehtud süüdimõistvate kohtuotsuste arvessevõtmist uutes kriminaalmenetlustes, tuleb tõlgendada nii, et seda tuleb kohaldada sellises siseriiklikus menetluses, milles on tegemist karistuse täideviimiseks ühe vabadusekaotusliku liitkaristuse määramisega, milles võetakse arvesse nii isikule liikmesriigi kohtuniku mõistetud karistust kui ka varem teise liikmesriigi kohtus sama isiku suhtes teiste süütegude põhjal tehtud süüdimõistvas kohtuotsuses määratud karistust.
            
         
               2.
            
            
               Raamotsust 2008/675 tuleb tõlgendada nii, et sellega on vastuolus, kui ühes liikmesriigis tuleb teise liikmesriigi kohtu varem langetatud süüdimõistva kohtuotsuse arvessevõtmiseks seda eelnevalt tunnustada esimese liikmesriigi pädevate kohtute poolt vastavalt siseriiklikule tunnustamismenetlusele, mis on ette nähtud kriminaalmenetluse seadustiku (Nakazatelno-protsesualen kodeks) artiklites 463-466.
            
         
               3.
            
            
               Raamotsuse 2008/675 artikli 3 lõiget 3 tuleb tõlgendada nii, et sellega on vastuolus siseriiklikud õigusnormid, milles on ette nähtud, et kui liikmesriigi kohtule esitatakse taotlus määrata karistuse täideviimiseks vabadusekaotuslik liitkaristus, milles võetakse eelkõige arvesse varem teise liikmesriigi kohtu tehtud süüdimõistvas otsuses määratud karistust, muudab kohus selleks viimasena nimetatud karistuse täideviimise viisi.
            
         
      (1)  ELT C 200, 6.6.2016.